MAKRO คาดกำไร Q2/60 โต 22% แนะนำถือเป้า 38.75 บ.
MAKRO คาดกำไร Q2/60 โต 22% แนะนำถือเป้า 38.75 บ.
17 ก.ค. 2560

บล.กสิกรไทย ระบุในบทวิเคราะห์วันนี้(17 ก.ค.) ว่า บริษัท สยามแม็คโคร จำกัด (มหาชน) หรือ MAKRO คาดว่ากำไรสุทธิไตรมาส 2/60 จะเพิ่มขึ้น 22.0% เทียบช่วงเดียวกันของปีก่อน แต่ลดลง 14.9% เทียบไตรมาสก่อนหน้า มาอยู่ที่ 1.6 พันลบ. จากอัตรากำไรที่เพิ่มขึ้น 1.3 ppt จากไตรมาสที่ 2/59 แต่จะลดลง 40 bps จากไตรมาส 1/60 มาเท่ากับ 11.2% ในไตรมาส 2/60 และจากการขยายสาขา 7 สาขาในช่วงปีที่ผ่านมา
อย่างไรก็ดีคาดว่าอัตราเติบโตของยอดขายสาขาเดิม (SSSG) จะลดลงประมาณ -2.0% ซึ่งอ่อนตัวลงจากที่ 2.4% ในไตรมาส 1/60 จากฐานรายได้ที่สูงจากปีก่อน แต่ยังเชื่อว่ารายได้ของ MAKRO จะขยายตัวขึ้นเป็น 46.0 พันลบ. เพิ่มขึ้น 7.3% เทียบช่วงเดียวกันของปีก่อน แต่ลดลง 0.6% เทียบไตรมาสก่อนหน้า คงแนะนำ ถือ คงเป้าหมายที่ 38.75 บาท